Ortoño, Ames

San Xoán de Ortoño é unha parroquia que se localiza no sur do concello coruñés de Ames, na comarca de Santiago. Ten unha superficie de 9,03 km². Segundo o padrón municipal (INE 2018) ten 11.194 habitantes (5.401 homes e 5.793 mulleres) distribuídos en 19 entidades de poboación, o que supón un aumento en relación ao ano 1999 cando tiña 3.826 habitantes. En boa medida, este gran número de habitantes está marcado pola presenza de Bertamiráns, unha vila que medrou moito nos últimos anos.
Toponimia

O topónimo Ortoño aparece documentado até o século XVI como Artoño. A súa orixe é descoñecida, e podería ter raíz hidronímica prerromana."O Seminario de Onomástica responde: Ortoño". Ramón Lorenzo - Real Academia Galega, 4 de novembro de 2024.

 Festas 
As festas patronais celébranse os días 24 (na honra de san Xoán Bautista), 25 (Santísimo Sacramento) e 26 de xuño (santo Antón de Padua). Ademais celébranse outras festas na honra da Virxe Peregrina (segundo domingo de agosto, na capela da confraría da Peregrina de Bertamiráns, santa Filomena (primeiro domingo de setembro) e a Virxe da Mercede (24 de setembro, na capela de Lapido).

 Galería de imaxes 

 Lugares e parroquias 
 Lugares de Ortoño 

 Parroquias de Ames 

 Notas 


 Véxase tamén 

 Outros artigos 
 Lugares de Ames

Categoría:Parroquias de Ames
Categoría:Lugares rosalianos
Categoría:Parroquias de Galicia baixo a advocación de Xoán o Bautista